CELEX: 32012R0476
Language: lt
Date: 2012-06-05 00:00:00
Title: 2012 m. birželio 5 d. Komisijos įgyvendinimo reglamentas (ES) Nr. 476/2012, kuriuo uždraudžiama su Ispanijos arba Prancūzijos vėliava plaukiojančių ar Ispanijoje arba Prancūzijoje registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla

6.6.2012   
            
            
               LT
            
            
               Europos Sąjungos oficialusis leidinys
            
            
               L 146/42
            
         KOMISIJOS ĮGYVENDINIMO REGLAMENTAS (ES) Nr. 476/2012
   2012 m. birželio 5 d.
   kuriuo uždraudžiama su Ispanijos arba Prancūzijos vėliava plaukiojančių ar Ispanijoje arba Prancūzijoje registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
   kadangi:
   
               (1)
            
            
               2012 m. sausio 17 d. Tarybos reglamente (ES) Nr. 44/2012, kuriuo nustatomos 2012 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse, nustatytas paprastųjų tunų kiekis, kurį 2012 m. Europos Sąjungos žvejybos laivai gali sužvejoti Atlanto vandenyne į rytus nuo 45° vakarų ilgumos ir Viduržemio jūroje;
            
         
               (2)
            
            
               2009 m. balandžio 6 d. Tarybos reglamentu (EB) Nr. 302/2009 dėl daugiamečio rytinės Atlanto vandenyno dalies ir Viduržemio jūros paprastųjų tunų išteklių atkūrimo plano ir iš dalies keičiančiu Reglamentą (EB) Nr. 43/2009 bei panaikinančiu Reglamentą (EB) Nr. 1559/2007 (2) reikalaujama, kad valstybės narės praneštų Komisijai apie jų ilgesniems nei 24 metrai laivams skirtas individualias kvotas;
            
         
               (3)
            
            
               bendra žuvininkystės politika skirta ilgalaikiam žuvininkystės sektoriaus gyvybingumui užtikrinti tausiai naudojant gyvuosius vandens išteklius pagal atsargumo principą;
            
         
               (4)
            
            
               pagal Tarybos reglamento (EB) Nr. 1224/2009 36 straipsnio 2 dalį, remdamasi valstybių narių pateikta informacija ir kita savo pačios turima informacija, nustačiusi, kad Europos Sąjungos, valstybės narės ar valstybių narių grupės turimos žvejybos vienu ar daugiau žvejybos įrankių ar laivais galimybės yra išnaudotos, Komisija apie tai praneša atitinkamoms valstybėms narėms ir uždraudžia žvejybą tam tikrame žvejybos rajone, tam tikrais žvejybos įrankiais, tam tikrų rūšių ar rūšių grupės ar tam tikrais būtent tai žvejybos veiklai vykdyti naudojamais laivais;
            
         
               (5)
            
            
               remiantis Komisijos turima informacija, paprastųjų tunų žvejybos Atlanto vandenyne į rytus nuo 45° vakarų ilgumos ir Viduržemio jūroje galimybės, skirtos su Ispanijos arba Prancūzijos vėliava plaukiojantiems ar Ispanijoje arba Prancūzijoje registruotiems gaubiamaisiais tinklais žvejojantiems laivams, išnaudotos 2012 m. gegužės 29 d.;
            
         
               (6)
            
            
               gegužės 26, 27 ir 29 d. Prancūzija informavo Komisiją uždraudusi savo 9 gaubiamaisiais tinklais žvejojantiems laivams, kurie 2012 m. žvejoja paprastuosius tunus, vykdyti žvejybos veiklą: 3 laivams šis draudimas įsigalioja nuo gegužės 26 d., 2 laivams – nuo gegužės 27 d., o likusiems 4 laivams – nuo gegužės 29 d. po paskutinio perkėlimo, kuris leidžiamas tą dieną šiems 4 laivams; taigi visa veikla uždrausta nuo 2012 m. gegužės 30 d.;
            
         
               (7)
            
            
               2012 m. birželio 1 d. Ispanija informavo Komisiją uždraudusi savo 6 gaubiamaisiais tinklais žvejojantiems laivams, kurie 2012 m. žvejoja paprastuosius tunus, vykdyti žvejybos veiklą: 2 laivams šis draudimas įsigalioja nuo gegužės 29 d., o likusiems 4 laivams – nuo gegužės 30 d.; taigi visa veikla uždrausta nuo 2012 m. gegužės 30 d.;
            
         
               (8)
            
            
               nedarant poveikio minėtiems Prancūzijos ir Ispanijos veiksmams, būtina, kad Komisija patvirtintų draudimą nuo 2012 m. gegužės 30 d. su Ispanijos arba Prancūzijos vėliava plaukiojantiems ar Ispanijoje arba Prancūzijoje registruotiems laivams Atlanto vandenyne į rytus nuo 45° vakarų ilgumos ir Viduržemio jūroje gaubiamaisiais tinklais žvejoti paprastuosius tunus,
            
         PRIĖMĖ ŠĮ REGLAMENTĄ:
   1 straipsnis
   Su Ispanijos arba Prancūzijos vėliava plaukiojantiems ar Ispanijoje arba Prancūzijoje registruotiems gaubiamaisiais tinklais žvejojantiems laivams vėliausiai nuo gegužės 30 d. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Nuo tos dienos taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti į krantą tų laivų sužvejotas šių išteklių žuvis.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 5 d.
      
         
            Komisijos vardu Pirmininko pavedimu
         
         Maria DAMANAKI
         
            Komisijos narė
         
      
   
   
      (1)  OL L 343, 2009 12 22, p. 1.
   
      (2)  OL L 96, 2009 4 15, p. 1.